Tetejére borult egy autó Tunyogmatolcs és Győrtelek között - Megyei katasztrófavédelmi hírek | SZON
Tetejére borult egy autó Tunyogmatolcs és Győrtelek között - Megyei katasztrófavédelmi hírek
Tetejére borult egy autó Tunyogmatolcs és Győrtelek között – Megyei katasztrófavédelmi hírek
Szabolcs-Szatmár-Bereg – Összefoglaló Szabolcs-Szatmár-Bereg megye 2017. március 23-án történt katasztrófavédelmi eseményeiből.
Oldalára borult egy személygépkocsi csütörtök délelőtt a 471-es számú főúton Nyírgelse és Nyírbogát között. A jármű vezetőjét az ablakon keresztül a nyíradonyi hivatásos tűzoltók szabadították ki, a járművet áramtalanították és a baleseti vizsgálat idején a helyszínt biztosították.
Tetejére borult egy személygépkocsi csütörtökön Tunyogmatolcs és Győrtelek között. A balesetben senki nem sérült meg. A fehérgyarmati hivatásos tűzoltók a járművet kerekeire visszaállították, valamint a gépkocsit áramtalanították.
Két szabadtéri tűzesethez is riasztották a tűzoltókat csütörtökön napközben.
Dombrádon ezer négyzetméteren gyulladt meg a száraz fű, avar, amit a kisvárdai hivatásos tűzoltók oltottak el, míg Aranyosapátiban egy hektár területen adott feladatot a szabadtéri tűz oltása a vásárosnaményi önkormányzati tűzoltóknak. Személyi sérülés nem történt.
Címkék: 471-es főút, Aranyosapáti, baleset, Dombrád, katasztrófavédelem, Nyírbogát, Nyírgelse, Tunyogmatolcs, tűz